LANDSMØTEPROTOKOLL 2016

For Norges Blindeforbunds Ungdom (NBfU)

Tid: 16.-18.september 2016

Sted: Hurdal syn- og mestringssenter

Saksregister:

Sak 1 – Åpning

Sak 2 – Navneopprop

Sak 3 - Konstituering

3.1 Dirigenter

3.2 Referenter

3.3 Tellenemd

3.4 Protokollunderskrivere

3.5 Redaksjonskomite og Resolusjonskomite

Sak 4 - Godkjenning av innkallingen

Sak 5 - Godkjenning av forretningsorden

Sak 6 - Godkjenning av saksliste

Sak 7 - Godkjenning av tidsskjema

Sak 8 - Gjennomgang av ikke utsendte sentralstyreprotokoller

Sak 9 - Presentasjon av observatører

Sak 10 - Årsmeldinger 2015

10.1 Årsmelding for NBfU Midt-Norge

10.2 Årsmelding for NBfU Vest

10.3 Årsmelding for NBfU Øst

10.4 Årsmelding for NBfU Hedmark og Oppland

10.5 NBfU region Nord

10.6 Region Sør

10.7 Årsmelding for NBfU

Sak 11 - Regnskap og revisjon

11.1 Regnskap og balanse 2015 med noter

11.2 Revisjonsberetningen for regnskapsåret 2015

Sak 12 -Innsendte saker

12.1 Forslag om endring av delegatfordelingen på landsmøtet

12.2 Avvikling av blindfo

12.3 Forslag til retningslinjer for bruk av trygghetsgruppen på sentrale arrangement

12.4 Rapport fra interessepolitisk utvalg

12.5 Rapport fra Utvalget om arbeid

12.6 Rapport fra idrettsutvalget

12.7 Rapport fra IKT-utvalget

12.8 Rapport fra medlemsutvalget

Sak 13 - Landsmøtetema

Sak 14 - Målplan for landsmøteperioden 2016/2017

Sak 15 - Budsjett

15.1 Detaljert budsjett for 2016

15.2 Rammebudsjett 2017

Sak 16 - Uttalelser / resolusjoner fra landsmøtet

Sak 17 - Valg

17.1 Sentralstyre

17.2 Valgkomité

Sak 18 - Avslutning

Sak 1 - Åpning

Leder, Lena Gimse, åpnet landsmøtet med å fortelle om NBfUs aktivitet for forgående periode. Vi har hatt 4 Extrakurs i tillegg til de faste arrangementene.

Vedtak: Tas til orientering.

Sak 2 - Navneopprop

Ved møtestart fredag var det 23 stemmeberettigede til stede.

Lørdag var det 28 stemmeberettigede til stede.

Søndag var det 28 stemmeberettigede til stede.

Sak 3 - Konstituering

3.1 Dirigenter

Styrets forslag: Christian Jensen og Bjørn Roger Johansen

Vedtak: Jensen og Johansen ble enstemmig valgt.

3.2 Referenter

Styrets forslag: Mirnesa Balagic og Ranveig Bredesen

Vedtak: Balagic og Bredesen ble enstemmig valgt.

3.3 Tellenemd

Styrets forslag: Kjersti Kværnes, Charlott Nordström, Arild Røland og Jørgen Støttum

Kværnes var ikke til stede og derfor måtte salen foreslå et medlem til. Lena Gimse foreslo Marthe Berg.

Vedtak: Berg, Nordström, Røland og støttum ble enstemmig valgt.

3.4 Protokollunderskrivere

Lotte foreslo Victoria Røksland. Kristoffer foreslo Stian Snoen

Vedtak: Enstemmig valgt.

3.5 Redaksjonskomité og Resolusjonskomité

Det settes ned to komitéer. En som jobber med resolusjoner og en som jobber med planer og program.

Styrets forslag til leder av resolusjonskomitéen: Sindre G. Paulsen og Martine Eliasson og Silje Charlotte Gundersen som medlemmer.

Styrets forslag til leder av redaksjonskomskomitéen: Joakim Ramsland (leder) og Markus R. Larsen og Lotte Tvedt som medlemmer.

Christian Thon foreslo å utvide Redkom med et medlem og foreslo samtidig Henning Knudsen.

Vedtak: Alle ble enstemmig valgt.

Sak 4 - Godkjenning av innkallingen

Vedtak: Godkjent uten merknader.

Sak 5 - Godkjenning av forretningsorden

Dirigentene gikk gjennom forretningsordenen.

Vedtak: Godkjent uten merknader.

Sak 6 - Godkjenning av saksliste

landsmøtet behandlet om den innkomne saken 12.3 skulle behandles.

Vedtak: Landsmøtet gikk inn for å behandle saken.

Vedtak: sakslista ble godkjent med den tillagte saken.

Sak 7 - Godkjenning av tidsskjema

Henning foreslo å flytte regnskap før budsjett for å kunne se den i sammenheng med årsmeldingen.

Lotte foreslo å flytte regionenes time til etter presentasjon av observatører.

Vedtak: Tidsskjemaet ble godkjent med de foreslåtte endringene og med forbehold om mindre endringer underveis.

Sak 8 - Gjennomgang av ikke utsendte

Sentralstyreprotokoller

Trine-Lise leste opp protokoll fra telefonstyremøte 21.august.

Silje Pedersen ønsker informasjon om hva resturantaksjonen går ut på.

Ida orienterte: Bidra til at resuranter i Norge tilrettelagte menyer. Hvordan kan vi bruke teknologi for å få dette til?

Lotte ville vite om det er en sentral aksjon eller om reginene skal være delansvarlige.

Ida: Sentralt har hovedansvaret. Regionene får avgjøre hvilken rolle de ønsker å spille.

Kristoffer: Skal IKT-utvalget være med i prosessen og skal andre aktører trekkes inn.

Erfaringer settes stor pris på og diskusjonen gjenopptas i forkant av arbeidet.

Vedtak: Tas til orientering.

Sak 9 - Presentasjon av observatører

Presentasjon av Dansk Blindesamfunsd Ungdom. og deres aktivitet.

Lukas Appelquist fra Unga Synskadade presenterte organisajsonen og deres arbeid.

Unn Ljøner Hagen, leder i Norges Blindeforbund, hilste fra hele Norges Blindeforbunds sentralstyre og overrakte en oppmerksomhet i forbindelse med NBfUs 40årsjubiileum.

Trygghetsgruppa presenterte seg og fortalte om hensikten med deres tilstedeværelse.

Sak 10 - Årsmeldinger 2015

10.1 Årsmelding for NBfU Midt-Norge

Iselin orienterte.

Lotte ville vite mer om hva aksjonen 9.november gikk på.

Svar: Det ble lagt lapper i postkassa med informasjon om grasrotgivning til region Midt.

Vedtak: Tas til orientering.

10.2 Årsmelding for NBfU Vest

Torbjørn orienterte.

Stian ville vite hva underskuddet skyldes.

Joakim: Vest har mistet bingoavtalen og jobber nå med å få den tilbake.

Vedtak: Tas til orientering.

10.3 Årsmelding for NBfU Øst

Kristoffer Lium orienterte.

Lotte ville ha styresammensetningen referert.

Stian ville vite mer om den økonomiske situasjonen.

Det har ikke blitt søkt om eksterne milder, krevd inn midler fra fylkeslagene etter avtale og ikke krevd inn egenandeler.

Vedtak: Tas til orientering.

10.4 Årsmelding for NBfU Hedmark og Oppland

Markus Larsen orienterte. Styret har jobbet med å aktivisere medlemmer. Den økonomiske situasjonen har ikke blitt fokusert på den siste tiden; noe som gjør at styret må fokusere mer på økonomi før mer aktivitet planlegges. De jobber med bingosøknad og snakke med fylkeslagene for å få en avtale om økonomisk støtte.

Vedtak: Tas til orientering.

10.5 Region Nord

Region Nord har ingen årsmelding da de kun har fungert siden forrige årsmøte.

Tanita orienterte om oppstarten av regionen. Regionen ble gjenstartet i april 2016 og har et fulltallig styre. Det skal arrangeres en tur for å bli kjent med medlemmene. De jobebr aktivt med økonomien fordi de vet at dette er utfordrende.

Vedtak: Tas til orientering.

10.6 Region Sør

Skjer lite i regionen. Men Victoria ønsker å prøve å få med yngre medlemmer og kanskje samarbeide med Vest.

Vedtak: Tas til orientering.

10.7 Årsmelding for NBfU

Lena orienterte. Den siste perioden har vært veldig aktiv i NBfU. Vi har hatt fire Extraprosjekter i tillegg til de faste arrangementene (landsmøte, tillitsvalgtskonferanse og regionsledersamling).

Isabel foreslo at punktet om SAF skal fjernes. Begrunnelse: Vi har ikke hatt mye samarbeid med SAF den siste tiden.

Henning påpekte at forslaget om å fjerne regionskontakt ikke er hensiktsmessig.

Svar fra Ida: Ordningen skal evalueres og vi skal undersøke om det finnes mer hensiktsmessige måter å videreføre den på.

Vedtak: Årsmeldingen godkjennes og styret får fullmakt til å foreta

redaksjonelle endringer.

Sak 11 - Regnskap og revisjon

Sindre gikk kort gjennom regnskap for regnskapsåret 2015.

Stian ville vite hvordan dette er i forhold til budsjettet.

Trine-Lise orienterte: Det var budsjettert med underskudd på 125.000, noe som viser at resultatet ble bedre enn ventet.

Vedtak: Tas til orientering.

11.1. Regnskap og balanse 2015 med noter

Sindre orienterte: Underskuddet var mye lavere enn i 2014.

Stian ville vite hvorfor det er minustegn på formålskapital.

Dette har blitt diskutert med regnskapsfører. Dette vil antakelig rettes i det kommende året.

Kristoffer ville vite hvor mye penger som ble brukt på Yukigassen i 2015?

Svar: 119.000 og ca 82.000 av vårt budsjett. Deltakerantallet var på 8 deltakere, Charlott fra administrasjonen, samt en ledsager.

Vedtak: Regnskapet ble godkjent.

11.2. Revisjonsberetningen for regnskapsåret 2015

Trine-Lise leste opp revisjonsberetningen.

Vedtak: Revisjonsberetningen tas til orientering.

Sak 12 - Innsendte saker

12.1 Forslag om endring av delegatfordelingen på landsmøtet

Kristoffer orienterte om bakgrunnen for forslaget. 1/3 av NBfUs medlemmer bor i region Øst. Alle regioner har pr i dag muligheten til å sende like mange delegater; noe som gjør at de større regionene ikke representeres i henhold til størrelse og medlemsantall.

Flere medlemmer var usikre på om dette vil bidra til en demokratisk prosess og om det vil bidra til å få medlemmer til å ønske og dra på landsmøte.

Forslag til vedtak: Sentralstyret utformer et vedtektsendringsforslag basert på region Øst sitt forslag til neste landsmøte.

Lotte krevde votering.

Vedtak: Ved votering gikk landsmøtet med 20 for, fire blanke og fire stemmer mot, inn for forslaget.

12.2 Avvikling av Blindfo

Henning redegjorde for bakgrunnen for saken.

Blindfo har hatt færre utgivelser de siste to årene og engasjementet for å jobbe med og bidra med innlegg har sunket betraktelig. Bladet kommer ofte også så sent at informasjon blir foreldet. Forslagsstillerne ønsker at vi skal være mer aktive på sosiale medier slik at vi i større grad kan nå ut til flere medlemmer og legge ut informasjon så snart vi får den.

Flere av delegatene ser på Blindfo som et godt kommunikasjonsmiddel og påpekte at spesielt nye og mindre aktive medlemmer leser bladet.

Ulike informasjonskanaler ble diskutert, herunder mer aktiv bruk av nettsider, sosiale medier og nettbasert avis.

Endringsforslag:

Forslag 1: Endringsforslag

Forslagsstillar: Magnus Kroken, Ingrid Aga Legøy, Torbjørn Birch Moltu, Sylvia Joo Sargénius Selseng

«Medlemsbladet Blindfo i nåværende form legges ned fra landsmøte 2016.

Landsmøtet ber sentralstyret utarbeide en informasjonsstrategi, som skal beskrive:

* hvilke grupper NBfU ønsker å formidle informasjon til
* hvilke kanaler som skal benyttes til dette
* hvilken informasjon som formidles i ulike kanaler, regelmessighet etc.

Bakgrunn: Blindfo utgis i dag som et medlemsblad, med informasjon som er rettet mot egne medlemmer. På grunn av få utgivelser de siste årene har deler av informasjonen vært utdatert når Blindfo har kommet ut. NBfU har egen nettside og bruker Facebook aktivt, disse kanalene virker bedre egnet til å formidle informasjon internt i organisasjonen.

Blindfo har vært viktig for å gi blant annet nye medlemmer og foreldre til synshemmede barn et førsteinntrykk av hva NBfU gjør. Dette er viktig, og var også intensjonen med Blindfo da det ble opprettet. Dette kan også formidles på andre måter, for eksempel nyhetsbrev med oppsummeringer av nyheter fra nettsiden.

Forslagsstiller mener at å avvikle eller endre Blindfo bare er en del av endringene NBfU må gjøre for å forbedre sin informasjonsformidling. En informasjonsstrategi bør være mer grundig utarbeidet enn det det er mulig å gjøre i løpet av et landsmøte. Forslagsstiller mener vedtaket gir tilstrekkelige føringer om hva strategien skal inneholde, og har tillit til at sentralstyret tar med seg innspillene fra debatten på landsmøtet 2016.»

Redaksjonskomitéen anbefaler forslaget avvist

Forslagsstillerne trakk forslaget.

forslag 2: Endringsforslag

Forslagsstiller: Alle delegater fra region Øst

«Landsmøtet vedtar å videreføre blindfos intensjon gjennom andre mer effektive og allerede eksisterende kommunikasjonskanaler, som sosiale medier og [nbfu.no](http://nbfu.no/). Sentralstyret oppfordres sterkt til å legge inn temanummer i søknadsteksten når det søkes om midler til avholdelse
av medlemsaktivitet»

Redaksjonskomiteen ser forslaget som ivaretatt

Region Øst trakk forslaget sitt.

Forslag 3: Endringsforslag

Forslagsstiller: Joakim Ramsland, sentralstyret

«Blindfo legges ned med virkning fra 01.01.2017, inntil dette forutsettes en opptrapping i bruk av nettbaserte løsninger. Det oppfordres til en siste utgave i løpet av året.»

Joakim trakk forslaget sitt.

Forslag 4: Endringsforslag

Forslagsstiller: Solveig-Marie Oma og Einar Fauske, Region Nord

Blindfo slik det er nå fungerer ikke helt som vi skulle ønske. Vi mener at formen på informasjonen må endres, men at det er viktig at vi beholder god informasjon for alle, både i og utenfor NBfU. Vi foreslår at NBfU oppretter en blogg som del av nettsidene våre der vi kan skrive om både saker og aktivitet i organisasjonen. En blogg er også et sted der det vil fungere godt med mer personlige tekster fra medlemmene. For noen er det mye lavere terskel for å skrive et blogginnlegg enn en artikkel i et tradisjonelt medlemsblad. Mange bedrifter og organisasjoner bruker blogg som en av sine informasjonskanaler. Kombinasjonen av saklig informasjon og mer personlige historier gjør det interessant å lese, og kan skape mer kunnskap og forståelse i forhold til synshemmede som gruppe. Facebook fungerer veldig godt til intern eller kortfattet info. En blogg er et bra sted for litt lengre tekster. Det er samtidig lett å koble sammen med Facebook og andre sosiale medier.

Forutsetningen for at dette skal fungere er at bloggen har en redaksjon. Dette for å sikre kvaliteten på innholdet. Vi foreslår en ansvarlig redaktør på samme måte som Blindfo har nå, i et redaksjonsutvalg der en fra administrasjonen er med.»

Redaksjonskomiteen anser forslaget ivaretatt i komiteens forslag og anbefaler det avvist.

Vedtak: Ved votering ble forslaget avvist med 14 mot tolv stemmer og to blanke stemmer.

Forslag 5:

Forslagsstiller: redaksjonskomitéen

«Blindfo legges ned med virkning fra 01.01.2017, inntil dette forutsettes en opptrapping i bruk av nettbaserte løsninger. Det oppfordres til en siste utgave i løpet av året. I søknader til prosjekter søkes det om temanummer av Blindfo.»

Redaksjonskomiteen anbefaler forslaget vedtatt

Vedtak: Landsmøtet tiltrer forslaget.

12.3 Forslag til retningslinjer for bruk av trygghetsgruppen på sentrale arrangement

forslagsstillere: Norges Blindeforbunds Ungdom region Øst

Dette forslaget ble sendt inn etter fristen. Flertallet i sentralstyret gikk inn for at landsmøtet skal ta stilling til om saken skal behandles på dette landsmøtet.

Vedtak: Landsmøtet gikk inn for å behandle saken.

Henning orienterte om bakgrunnen for forslaget. Trygghetsgruppa skal delta på sentrale arrangement. Forslagsstillerne ønsker å ivareta en jevn bruk av de ulike medlemmene samt sette et makstak på dager et medlem kan delta på. Dette gir muligheten til rullering i gruppa.

Trygghetsgruppa har behov for fleksibilitet for å legge opp sin deltakelse i samsvar med det de gjør til vanlig.

Forslagsstillerne trakk forslaget.

Ingen opprettholdt forslaget.

Vedtak: Forslaget ble ikke viderebehandlet.

12.4 Rapporter fra utvalgene

a) Rapport fra interessepolitisk utvalg

Sindre orienterte om utvalgets arbeid i den foregående perioden. Vi har vært på trykk i landsdekkende, regionale og lokale aviser.

Tre av fire medlemmer av utvalget har sittet i sentralstyret og har dessverre ikke hatt mye tid til oppgavene i utvalget. Han oppfordret samtidig landsmøtet til å oppfordre medlemmer til å oppfordre medlemmer til å stille til utvalg.

Isabel ønsket å vite hva innleggene var om.

Trine-Lise: Valgordningen, trafikksikkeret, TT-ordningen, tilgjengeliggjøring av skatteoppgjøret og IKT-systemer.

Det som kommer på trykk blir også delt på Facebook.

Vedtak: Tas til orientering.

b) Rapport fra Utvalget om arbeid

Ida orienterte. Utvalget har hatt de samme utfordringene med utvalgsmedlemmer som sitter i sentralstyret og har hatt mange andre oppgaver. Utvalgets oppfordring: Utvalget videreføres kommende periode.

Lotte ønsket å vite hva som har gjort arbeidet så vanskelig.

Svar fra Bernt: Det har ikke vært lett å komme inn på arenaer der dette tas opp.

Vedtak: Tas til orientering.

c) Rapport fra idrettsutvalget

Bernt orienterte. Utvalget har hatt den samme utfordringen som de foregående, hvorav tre av fire medlemmer satt i sentralstyret.

Utvalget har hatt kontakt med ulike særforbund. Kampsportforbundet har ledsagerordning for å gjøre det lettere å delta.

Det søkes om midler for å arrangere en samling for å prøve ulike ting samt ledsagerordningene slik at vi i fremtiden blir tryggere på å bruke dem og bruker dem for at de skal bli opprettholdt.

Vedtak: Tas til orientering.

d) Rapport fra IKT-utvalget

Sindre orienterte om arbeidet. Dette har vært et effektivt år for utvalget. Deltok blant annet på The Gathering der NBfU fikk mye oppmerksomhet i forbindelse med aktiviteter på stand.

Utvalget har vært i kontakt med undervisningsinstitusjoner for å diskutere tilrettelegging av systemer og for at IKT-studenter skal bli mer bevisst på universell utforming. Utvalget anbefaler at utvalget videreføres.

Vedtak: Tas til orientering.

e) Rapport fra medlemsutvalget

Jon kristian orienterte om utvalgets arbeid den foregående perioden. Utvalget har jobbet med rekruttering og aktivisering i forbindelse med aktivitet for senere å motivere til deltakelse i styrer og utvalg. Å delta i utvalg er en forsiktig start og kan senere bidra til at medlemmer ønsker å sitte i styrer.

Bjørn-Roger ville vite hvem som har fått medlemsundersøkelsen.

Svar: Alle har fått tilsendt medlemsundersøkelsen og påminnelse om å svare på den.

Vedtak: Tas til orientering.

Sak 13 - Landsmøtetema

Sak 14 - Målplan for landsmøteperioden 2016/2017

Ellinor redegjorde for sentralstyrets forslag.

Forslag: Vi vedtar to målplanpunkt (denne perioden: IKT-utvalget og Unge synshemmede i arbeid). I tillegg foreslo styret å opprette to faste utvalg: Medlemsutvalget og interessepolitisk utvalg. Samtidig blir idrettsutvalget lagt under interessepolitisk utvalg.

Utfordringene med for mange utvalg og for få medlemmer med for mange oppgaver ble diskutert.

Svar fra sentralstyret: Rekrutteringsprosessen til de faste utvalgene har Ingen tidsfrist. Fristen er enda ikke bestemt men det skal jobbes med å rekruttere eksterne slik at det blir mer flyt i arbeidet og flere medlemmer blir involvert.

Flere medlemmer ser på Synshemmede og arbeid som et veldig stort tema og synes det er mer hensiktsmessig om vi fokuserer på et mindre område som Synshemmede og utdanning. Dette også fordi et flertall av våre medlemmer er i en utdanningssituasjon.

Forslag fra sentralstyret: For at et utvalg skal være gyldig må mer enn tre personer være med i utvalget. Dette er kun gjeldene for denne landsmøteperioden.

Vedtak: Ved votering avviste landsmøtet forslaget med 17 stemmer mot, ti for og en blank stemme.

Endringsforslag:

Forslag 1: Endringsforslag

Forslagsstillere: Alle delegater fra region Øst

Nytt målplanpunkt om utdanning som erstatter målplanpunkt om Unge synshemmede i Arbeid.

«Synshemmede i utdanning.

Norges blindeforbunds ungdom skal i den neste landsmøteperioden arbeide særlig med synshemmede i utdanning. Dette skal gjøres ved å:

* Gå i dialog med Utdanningsdirektoratet om utarbeidelse av en veileder til lærere for synshemmede elever i grunnskolen og i videregående opplæring. NBfU bidrar i kartleggingsprosessen.
* Besvare alle mulige høringer på utdanningsfeltet.
* Jobbe aktivt opp mot blindeforbundet i utdanningsspørsmål»

Redaksjonskomiteen anbefaler forslaget vedtatt med dissens fra Joakim Ramsland. Joakim Ramsland ønsker å opprettholde det opprinnelige målplanpunktet om Unge synshemmede i Arbeid.

Sentralstyret trakk sitt forslag om synshemmede i arbeid.

Vedtak: Landsmøtet tiltrer målplanpunktet om utdanning.

Forslag 2.

Målplanpunkt Universell utforming av IKT.
Forslagsstillere: Region Øst

«IKT og universell utforming

NBfU skal sette fokus på universell utforming av IKT-løsninger eksternt, både via interessepolitikk og tilstedeværelse.

- NBfU skal arbeide med å bevisstgjøre bedrifter om viktigheten av universelt utformede IKT-løsninger.

- NBfU skal kontakte direktoratet for forvaltning og IKT (DIFI) å forsøke å oppnå et samarbeid i kampen for tilgjengeliggjøring av IKT-løsninger.»

Redaksjonskomitéen anbefaler det vedtatt med følgende formulering:

«IKT og universell utforming

NBfU skal sette fokus på universell utforming av IKT-løsninger eksternt, både via interessepolitikk og tilstedeværelse.

* NBfU skal arbeide med å bevisstgjøre bedrifter om viktigheten av universelt utformede IKT-løsninger, ved å være tilstede på èn sentral arena for bedrifter innenfor IKT.
* Videreføre synliggjøringen på The Gathering

Vedtak: Landsmøtet tiltrer redaksjonskomitéens forslag.

Vedtak: Målplanpunktene ble enstemmig vedtatt.

Sak 15 - Budsjett

Sak 15:1: Detaljert budsjett for 2016

Vedtak: Landsmøtet godkjente busjett for 2016.

Sak 15.2: Rammebudsjett 2017

Det kom inn tre endringsforslag til rammebudsjettet for 2017.

a) Forslag på økning av styrehonorarer.

Forslag 1:

«Forslagstillere: Christian Thon, Kristoffer Lium, Lotte Tvedt, Henning Knudsen, Isabel Engan og Stian Snoen.

Forslagsstillerne ønsker å øke honorarene til sentralstyrets medlemmer.

Foreslåtte satser:

- Leder: 10 000,-

- Nestleder: 8 000,-

- Styremedlemmer: 5 000,-

- Varamedlemmer: 4 000»

Vedtak: Landsmøtet tiltrer forslaget.

b) Dekning av tapt arbeidsfortjeneste / avløser.

Bakgrunn: landsmøtet har drøftet ulike forhold knyttet til dekning av tapt arbeidsinntekt og andre kostnader for personer som har ansvar på NBfU's arrangementer. Ved møtetstart søndag var kun ett av endringsforslagene kjent for redaksjonskomitéen. På grunn av en teknisk feil ble region østs andre forslag ikke mottat av redaksjonskomitéen i tide. Landsmøtet valgte å behandle begge forslag.

Første forslag fra region Øst. Forslagsstillere; samtlige delegater for region Øst.

Forslag til vedtak: Det ønskes å sette av totalt kr. 36.000,- til å dekke opp for tapt arbeidsfortjeneste/avløser med et makstak på kr. 12000,- pr. person pr. år.»

Redaksjonskomitéen anbefaler forslaget vedtatt og forslaget ble opprettholdt.

Forslag 2: Forslagsstillere: Kristoffer Lium, Cristian Thon, Stian Snoen og Lotte Tvedt.

Forslag: Sette avløserkostnader til 0 i rammebudsjettet for 2017.

Det ble votering på vegge forslag.

Resultat:

Landsmøtet avviste forslag 1 med 15 stemmer, 8 for forslaget og 4 avstående.

Landsmøtet avviste forslag 2 med 19 stemmer mot, 5 stemmer for og 4 som avstår.

Vedtak: Landsmøtet vedtar rammebudsjettet for 2017

Sak 16 - Uttalelser / resolusjoner fra landsmøtet

Det kom inn to resolusjonsforslag til landsmøtet.

Resolusjon nummer 1

Forslagsstillere: Region Øst.

Resolusjon om høringssvar

Norges Blindeforbunds Ungdom er en organisasjon i stadig endring og

vekst. For å skape bevissthet rundt våre meninger, er det viktig at vi er synlig I samfunnet og deltar aktivt I samfunnsdebatten. Det er vi som vet hvor skoen trykker, og vi må sørge for at

vår problematikk er på dagsorden i samfunnet. Slik får vi til endring.

For å synliggjøre NBfUs politiske interesser og synspunkter,

oppfordres sentralstyret til å:

•Gi skriftlige tilbakemeldinger til offentlige instanser.

•Sørge for at organisasjonen blir en fast mottaker av aktuelle høringer fra aktuelle department og andre offentlige instanser.

•Samarbeide med andre organisasjoner, som for eksempel NBf og Unge Funksjonshemmede, om saker man har til felles.

•Bruke sosiale mediekanaler til å dele interessepolitiske utspill, som for eksempel høringsuttalelser.

Vedtak: Vedtatt i sin helhet.

Resolusjon nummer 2

Resolusjon - Rett til funksjonsassistanse i arbeidsrettede tiltak

Forslagsstillere: Region Midt. (?)

Synshemmede har både ressurser til og ønske om å stå i arbeid. Verden rundt oss er tilpasset seende, men med tilrettelegging kan vi utføre arbeidsoppgaver på lik linje med våre seende medarbeidere. Funksjonsassistanse gjennom NAV Hjelpemiddelsentral kompenserer for utilgjengelige IT-systemer, informasjon i uleselige formater og steder som er vanskelige å orientere seg på. Ordningen dekker lønnsutgifter til en assistent som kan bistå med det arbeidstakeren trenger assistanse til. Ordningen om funksjonsassistanse gjør at man kan ivareta rollen som en effektiv og fleksibel arbeidstaker.

Arbeidsrettede tiltak via NAV er avgjørende for mange synshemmede få komme i ordinært arbeid. Et slikt tiltak er arbeidstrening. Tiltaket består i at man ansettes som praktikant i en ordinær virksomhet i en begrenset periode, samtidig som man får oppfølging fra NAV. De fleste arbeidsrettede tiltak er ulønnede, og ulønnet arbeid gir i dag ikke rett på Funksjonsassistanse. For mange er arbeidstrening en døråpner for videre ordinær ansettelse i bedriften man har hatt arbeidstrening i, eller i lignende virksomhet. Uten rett på funksjonsassistent i arbeidsrettede tiltak får både bedriften og NAV et uriktig bilde av personens arbeidsevne, og sannsynligheten for videre ordinær ansettelse reduseres. Rett til funksjonsassistanse gjør at synshemmede kan stå i arbeidsløp som gir mestringsfølelse, og at man kan arbeide innen fagområder man er kvalifisert for. Uten denne ordningen vil arbeid som i teorien er mulig, ikke være mulig i praksis.

Norges Blindeforbunds Ungdoms landsmøte mener at funksjonsassistanseordningen skal gjelde i arbeidsrettede tiltak via NAV, slik at personer som har nedsatt funksjonsevne kan gjennomføre slike praksisløp under samme forutsetninger som ved ordinært arbeid. Landsmøtet krever at retten til funksjonsassistanse også skal gjelde i arbeidsrettede tiltak via NAV, og at regjeringen setter av mer midler til funksjonsassistanse. Slik får vi et arbeidsliv som er åpent og tilgengelig for alle som kan og vil!

Vedtak: Vedtatt i sin helhet.

Sak 17 - Valg

Ved valget var det 28 stemmeberettigede til stede.

Sentralstyre

Leder:

Valgkomitéens innstilling: Bernt Wu (1 år)

Bernt presenterte seg selv.

Isabel foreslo Ida S. Utne

Ida presenterte seg selv.

Kristofferr Lium holdt støtteinnlegg for Bernt Wu

Solveig-Marie Oma holdt støtteinnlegg for Ida.

Vedtak: Ved votering ble Ida Sødahl Utne valgt med 23 stemmer mot fem stemmer.

Nestleder:

Valgkomitéens innstilling: Ida Sødahl Utne (2 år)

Da Ida ble valgt som leder sto plassen åpen.

Sindre foreslo Bernt Wu.

Henning foreslo Stian Snoen.

Stian presenterte seg selv.

Henning holdt støtteinnlegg for Stian og Lotte holdt støtteinnlegg for Bernt.

Vedtak: Ved votering ble Bernt Wu valgt med 17 stemmer mot ti og en blank stemme.

3. styremedlem

Valgkomitéens innstilling: Sindre Gården Paulsen

Sindre presenterte seg selv.

Lena foreslo Henning Knudsen

Christian Thon foreslo Joakim Ramsland

Henning og Joakim presenterte seg selv.

Sindre trakk sitt kandidatur.

Vedtak: Ved votering ble Henning Knudsen valg med seksten stemmer mot ti og to blanke stemmer.

4. styremedlem:

Valgkomitéens innstilling: Stian Snoen (2 år)

Vedtak: Stian Snoen ble valgt ved akklamasjon.

5. styremedlem:

Valgkomitéens innstilling: Ellinor Hidle (Gjensittende)

varaer:

1. vara:

Valgkomitéens innstilling: Fatuma M. Abdi (2 år)

Fatuma presenterte seg selv.

Joakim foreslo Sindre

Sindre valgte å takke nei.

Lena foreslo Isabel Engan.

Isabel Engan presenterte seg selv.

Vedtak: Ved votering ble Fatuma Abdi valgt med 14 stemmer mot 12 stemmer og to blanke stemmer.

2. vara:

Valgkomitéens innstilling: Joakim Ramsland (1 år)

Isabel foreslo Iselin Lima Aasberg

Fredrik Tøfte foreslo Isabel Engan

Iselin presenterte seg selv.

Resultat: Isabel Engan fikk 13 stemmer, Joakim Ramsland 10 og Iselin Aasberg 5.

I og med at ingen kandidater fikk 50% av stemmene ble det foretatt en ny votering mellom Isabel Engan og Joakim Ramsland.

Vedtak: Isabel Engan ble valgt med 17 stemmer mot 11 stemmer.

Valgkomité (alle velges for ett år)

Leder:

Valgkomitéens innstilling: Lena Gimse

Lena presenterte seg selv.

Vedtak: Lena ble valgt ved akklamasjon.

Medlem:

Valgkomitéens innstilling: Sofie Ophus Wien

Astrid Hartz presenterte Sofie Wien.

Isabel foreslo Tanita Thomassen

Tanita presnterte seg selv.

Vedtak: Ved votering ble Tanita Thomassen valgt med fjorten stemmer mot 13 og en blank stemme.

Medlem:

Valgkomitéens innstilling: Markus Rakkstad Larsen

Markus presenterte seg selv.

Vedtak: Markus ble valgt ved akklamasjon.

Vara:

Valgkomitéens innstilling: Jon Kristian Grønli

Jon Kristian trakk kandidaturet sitt og foreslo Sofie Wien.

Vedtak: Sofie Wien ble valgt ved akklamasjon.

Sak 18 - Avslutning

Nyvalgt leder, Ida Utne, avsluttet med å takke for et godt og konstruktivt landsmøte.

Landsmøtet ble hevet kl. 12.45.

Mirnesa Balagic og Ranveig Bredesen

Referenter

Victoria Røksland

Protokollunderskriver

Stian Snoen

Protokollunderskriver